KOMISSION ASETUS (EY) N:o 1934/97, annettu 3 päivänä lokakuuta 1997, poikkeuksellisista markkinoiden tukitoimenpiteistä sianliha-alalla Espanjassa annetun asetuksen (EY) N:o 913/97 muuttamisesta kolmannen kerran



Virallinen lehti nro L 272 , 04/10/1997 s. 0014 - 0015



KOMISSION ASETUS (EY) N:o 1934/97, annettu 3 päivänä lokakuuta 1997, poikkeuksellisista markkinoiden tukitoimenpiteistä sianliha-alalla Espanjassa annetun asetuksen (EY) N:o 913/97 muuttamisesta kolmannen kerran EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon sianliha-alan yhteisestä markkinajärjestelystä 29 päivänä lokakuuta 1975 annetun neuvoston asetuksen (ETY) N:o 2759/75 (1), sellaisena kuin se on viimeksi muutettuna neuvoston asetuksella (EY) N:o 3290/94 (2), ja erityisesti sen 20 artiklan, sekä katsoo, että klassisen sikaruton puhjettua tietyillä Espanjan tuotantoalueilla kyseistä jäsenvaltiota koskevista poikkeuksellisista sianliha-alan markkinoiden tukitoimenpiteistä säädetään komission asetuksessa (EY) N:o 913/97 (3), sellaisena kuin se on viimeksi muutettuna asetuksella (EY) N:o 1499/97 (4), Espanjan viranomaisten vahvistamien eläinlääkinnällisten ja kaupallisten rajoitusten keston ja jatkumisen vuoksi on suotavaa sisällyttää teurasemakot asetuksessa (EY) N:o 913/97 säädettyyn tukijärjestelmään ja lisätä niiden lihotussikojen määrää, joita voidaan toimittaa toimivaltaisille viranomaisille poikkeuksellisten toimenpiteiden jatkumisen turvaamiseksi tulevien viikkojen aikana, on syytä mukauttaa mainitun asetuksen liitteessä II olevaa tukikelpoisten alueiden luetteloa nykyistä eläinlääkintätilannetta vastaavaksi, poikkeuksellisten markkinoiden tukitoimenpiteiden toteuttaminen viipymättä ja tehokkaasti on parhaita keinoja klassisen sikaruton leviämisen ehkäisemiseksi; tässä asetuksessa säädettyjä säännöksiä on tämän vuoksi perusteltua soveltaa 18 päivästä syyskuuta 1997, ja tässä asetuksessa säädetyt toimenpiteet ovat sianlihan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (EY) N:o 913/97 seuraavasti: 1. Muutetaan 1 artikla seuraavasti: a) Lisätään 3 kohta seuraavasti: "3. Tuottajat voivat hakemuksesta saada 18 päivästä syyskuuta 1997 alkaen Espanjan toimivaltaisten viranomaisten myöntämää tukea toimittaessaan kyseisille viranomaisille CN-koodiin 0103 92 11 kuuluvia teurasemakkoja, joiden keskipaino on erää kohden korkeintaan 160 kilogrammaa." b) Nykyisestä 3 kohdasta tulee 4 kohta. 2. Lisätään 4 artiklaan 5 kohta seuraavasti: "5. Edellä 1 artiklan 3 kohdassa tarkoitettu tuki tilalta lähdettäessä on yhtä suuri kuin 1 kohdan säännösten mukaisesti laskettu tuki, josta vähennetään 30 prosenttia. Tuki lasketaan todetun teuraspainon perusteella. Jos eläimet kuitenkin punnitaan elävinä, tukeen sovelletaan kerrointa 0,78." 3. Lisätään 6 artiklaan seuraavasti: "- toimitettujen teurasemakoiden kokonaismäärä ja -paino." 4. Korvataan liite I tämän asetuksen liitteellä I. 5. Korvataan liite II tämän asetuksen liitteellä II. 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan 18 päivästä syyskuuta 1997. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 3 päivänä lokakuuta 1997. Komission puolesta Franz FISCHLER Komission jäsen (1) EYVL L 282, 1.11.1975, s. 1 (2) EYVL L 349, 31.12.1994, s. 105 (3) EYVL L 131, 23.5.1997, s. 14 (4) EYVL L 202, 30.7.1997, s. 42 LIITE I "LIITE I Eläinten yhteenlaskettu enimmäismäärä on 6 päivästä toukokuuta 1997: >TAULUKON PAIKKA> LIITE II "LIITE II Léridan maakunnan suoja- ja valvontavyöhykkeet on määritelty 13 päivänä elokuuta tehdyn ja Generalitatin virallisessa lehdessä 22 päivänä elokuuta 1997 sivulla 10021 julkaistun sekä 19 päivänä elokuuta 1997 tehdyn ja Generalitatin virallisessa lehdessä 1 päivänä syyskuuta 1997 sivulla 10344 julkaistun Generalitat de Cataluñan päätöksen liitteissä I ja II."